शनिवार को बोकारो जिला के नावाडीह प्रखंड के बुटवरिया गांव की 70 वर्षीया आदिवासी महिला तालो देवी की तीन टुकड़ों में कटी लाश नावाडीह पुलिस ने बरामद की। मृतका स्व. चेतलाल हांसदा की पत्नी थी। उसके शव के निकट से पुलिस को एक पर्ची मिली है। जिसमें लिखा हुआ है कि डायन होने और जादूटोना से परशान करने के कारण हत्या की गयी है। थाना प्रभारी विनोद कुमार ने बताया कि तालो देवी की हत्या कुल्हाड़ी से काटकर की गयी है। नावाडीह थाना में कांड संख्या 08 के अंतर्गत भादवि की धारा 302, 201, 34 और डायन प्रथा निवारण अधिनियम 34 के तहत अज्ञात लोगों के खिलाफ मामला दर्ज किया गया है। इस संबंध में मृतका के पुत्र परमेश्वर मांझी ने बताया कि तीन साल पूर्व गांव के कुछ लोगों ने कुछ बच्चों के बीमार होने पर सामूहिक रूप से उसकी मां ताला देवी को डायन कहकर प्रताड़ित किया था। तब मामले को दबा दिया गया था। परमेश्वर मांझी के अनुसार शुक्रवार की रात से उसकी मां लापता थी। दूसरी तरफ घटना पर गांव वाले कुछ बोलने से कतरा रहे हैं। जबकि परमेश्वर मांझी ने पुलिस को बताया है कि मां की हत्या में वैसे 10-12 लोग जरूर शामिल हैं जो मां को डायन कहकर गांव में प्रचारित किया करते थे।ड्ढr खास बात यह है कि हाल के दिनों में न तो उसका किसी के साथ विवाद हुआ था और न ही उसपर किसी ने आरोप लगाया था।